Penkios savaitės oro balionu

Penkios savaitės oro balionu () – pirmasis Žiulio Verno nuotykių romanas, išleistas 1863 m.

Tuo metu Afrikos tyrinėjimai buvo itin stipriai prikaustę visuomenės dėmesį, todėl ši knyga susilaukė didelio pasisekimo ir Ž. Vernas ne tik uždirbo nemenką sumą pinigų, bet ir sudarė sutartį su leidėju Pierre-Jules Hetzel, vėliau išleidusiu ne vieną rašytojo knygą.

Anotacija 

Daktaras Samuelis Fergiusonas su dviem savo bičiuliais oro balionu perskrenda Afriką, tikslindami kartografijos duomenis ir ieškodami Nilo ištakų. Kelionės metu jie patiria daugybę nuotykių. Romane pateikiama gana išsami „Juodojo žemyno“ tyrinėjimo istorija, aprašoma Afrikos gamta, čiabuvių gyvenimas, genčių papročiai. Autoriaus išmonė persipina su tikrove. Nors knyga prisodrinta XIX a. vidurio realijų, ji įdomi ir mūsų laikų skaitytojui.

Ekranizacijos 
 1962 m. JAV režisierius Irvinas Allenas pagal knygą sukūrė filmą „Penkios savaitės oro balionu“ (angl. Five Weeks in a Balloon).
 1975 m. Meksikos režisierius Rene Cardona jaunesnysis sukūrė filmą „Fantastinė kelionė balionu“ (ispan. Viaje fantástico en globo).

Leidimas lietuvių kalba 
Knyga lietuvių kalba išleista 2000 m. Kauno ledykloje ANBO.

Šaltiniai 

Žiulio Verno knygos